AFFECTV recolendo pro suis meritis domno Aymoni Abbati, conseruus fratrum Odo perpetuam salutē in Christo. Libellum, Venerabilis Pater, quem de conuersatione  miraculis beati hominis GERALDI, me, qualitercumque possim, dictare tam imperiose nuper suaseras, iam, licet tremens, aggredior. Nam, etsi faciendo, præsumptionem, quasi meis viribus excedens, timeo;  non faciendo, contumaciam, quasi inobediēs, pertimesco. De obedientia vero  bonitate Christi confisus, aggrediens, te quæso, vt eiusdem Christi clementiam implores, quatinus pro amore ipsius famuli sui GERALDI, relationem sic modificare dignetur, vt homini, quem glorificare disposuit, non sit ex toto indigna, nec mihi transgressionis causa. Ad quam videlicet transgressionem euadendam, nonnulla, de quibus tu forte causaberis, prætereo; sola illa quæ mihi sunt vulgata, cum  et tu coram adesses, certis authoribus contexens. Vale.